ගල්යුගයේ මිනිසුන් ගල්ගුහාවල අවිචාරි ලෙස ජීවත් වූ බවට තිබූ විශ්වාසය බල්ගේරියාවේ කළ කැණීමකින් අභියෝගයට ලක්වූ බව පුරාවිද්‍යාඥයෝ කියති. අදින් වසර 8000ට පමණ පෙර මනාව සංවිධානය කළ මාර්ග සහ දෙමහල් නිවාස සහිත ගම්මානයක නෂ්ඨාවශේෂ නිරිතදිග බල්ගේරියාවේ දී හමුවූ බව ද ඔවුන් පෙන්වාදෙයි. නූතන නගර සැළසුම් මෙන් තැනූ මේ ස්ථානයේ දෙමහල් නිවාස තිබීම පුදුම සහගත දෙයක් යැයි ද පුරාවිද්‍යාඥයෝ කියති. මෙය ඉදිකළ මිනිසුන් ගොවිතැනට හුරුවූවන් යැයි මතයකි. සමාන්තවර දිවෙන වීදි තුනකට යාබදව ඉදිකළ නිවාස අක්කර පහක් පුරා විසිරී පවතී. නිවාස සංකීර්ණයේ දිය අගලක් තිබූ අතර එය බෝට්ටු ගමනාගමනයට යොදා ගන්නට ඇත.
දෙමහල් නිවස ඉදිකළ මිනිසුන් කුමකට හුරුවූවන් ලෙස මතයක් තිබේද?
ගොවිතැනට